“ออโต้แบคส์” จับมือ “เทคนิคนครราชสีมา” หวังพัฒนาฝีมือเด็กอาชีวะ
“ออโต้แบคส์” จับมือ “เทคนิคนครราชสีมา” เป็นระยะเวลา 5 ปี เพื่อให้นักเรียน นักศึกษาได้ฝึกงานและฝึกประสบการณ์กับสถานประกอบการด้านบริการศูนย์รถยนต์  
3 ธ.ค. 2564

นายฐากูร พวงมาลี ผู้จัดการทั่วไป บริษัท สยามออโต้แบคส์ จำกัด ซึ่งเป็นผู้ให้บริการศูนย์บริการและซ่อมบำรุงรถยนต์แบบครบวงจร โดยทีมช่างที่ชำนาญผ่านการอบรมได้มาตรฐานจากทีมช่างประเทศญี่ปุ่น และดร.ธนภัทร แสงจันทร์ ผู้อำนวยการวิทยาลัยเทคนิคนครราชสีมา ร่วมลงนามบันทึกความร่วมมือข้อตกลง “การจัดการศึกษา เพื่อพัฒนานักเรียน นักศึกษา ในสาขาวิชาช่างยนต์ ทั้งหลักสูตรปกติ และหลักสูตรทวิภาคี” เป็นระยะเวลา 5 ปี โดยมีวัตถุประสงค์เพื่อให้นักเรียน นักศึกษาได้ฝึกงานและฝึกประสบการณ์กับสถานประกอบการด้านบริการศูนย์รถยนต์ ณ ห้องประชุมสำนักอำนวยการ วิทยาลัยเทคนิคนครราชสีมา จังหวัดนครราชสีมา เมื่อเร็วๆ นี้